Vezano stanje
<s>U kvantnoj fizici, vezano stanje opisuje sistem u kome je čestica podređena potencijalu tako da teži tome da ostane lokalizovana u jednom ili više delova prostora.</s><s>Potencijal može biti spoljni ili rezultat prisustva druge čestice.</s>

<s>U kvantnoj mehanici (gde je broj čestica održan), vezano stanje je stanje u Hilbertovom prostoru koje predstavlja dve ili više čestica čija je energija interakcije manja od ukupne energije posebnih čestica.</s><s>Samim tim, ove čestice ne mogu biti razdvojene osim ako ne dobiju energiju spolja.</s><s>Spektar energija skupa vezanih stanja je diskretan, za razliku od kontinualnih spektara slobodnih čestica.</s>

<s>Moguće je postojanje nestabilnih vezanih stanja, koja nisu striktno vezana stanja, a imaju ukupnu energiju interakcije koja je pozitivna, pod uslovom da postoji energetska barijera kroz koju je potrebno tunelovati.</s><s>Ovo je tačno za neka radioaktivna jezgra i za materijale sa permanentnim dipolnim momentom koji su u stanju da budu nosioci naelektrisanja tokom dugog vremenskog perioda.</s>

<s>Za dati potencijal, vezano stanje se predstavlja kvadratno integrabilnom talasnom funkcijom.</s><s>Energija takve talasne funkcije je negativna.</s>

<s>Primeri</s>

<s>Proton i elektron se mogu kretati odvojeno; kada je tako, ukupna energija centra mase je pozitivna, i takav par čestica se opisuje kao jonizovani atom.</s><s>U trenutku kada elektron počne da orbitira oko protona, energija postaje negativna, i vezano stanje—atom vodonika—se formira.</s><s>Samo vezano stanje sa najnižom energijom, osnovno stanje, je stabilno.</s><s>Ostala pobuđena stanja su nestabilna i rasturaju se na vezana stanja nižih energija uz emisiju fotona.</s>

<s>Atomsko jezgro je vezano stanje protona i neutrona (nukleona).</s>

<s>Pozitronijumski "atom" je nestabilno vezano stanje koje se sastoji od elektrona i pozitrona.</s><s>Raspada se na fotone.</s>

<s>Sam proton je vezano stanje tri kvarka (dva gore i jedan dole; po jedan crveni, zeleni i plavi).</s><s>Za razliku od atoma vodonika, individualni kvarkovi se ne mogu izdvojiti.</s>

<s>Fizika
Kvantna mehanika</s>

